กระทรวงสาธารณสุข เผยผลสำรวจประชาชนประจำสัปดาห์พบประชาชนบางส่วนการ์ดเริ่มตก สวมหน้ากากอนามัยลดลง หลังรายงานสถานการณ์ดีขึ้นต่อเนื่อง แนะอย่างวางใจ
กระทรวงสาธารณสุข เผยผลสำรวจประชาชนประจำสัปดาห์พบประชาชนบางส่วนการ์ดเริ่มตก สวมหน้ากากอนามัยลดลง หลังรายงานสถานการณ์ดีขึ้นต่อเนื่อง แนะอย่างวางใจ  พญ.พรรณพิมล วิปุลากร อธิบดีกรมอนามัย กล่าวว่า กระทรวงสาธารณสุข ได้ร่วมกับสำนักงานสถิติแห่งชาติ สำรวจรายสัปดาห์ เรื่องประชาชนกับมาตรการช่วยลดการสัมผัสโรคโควิด-19 ช่วงสัปดาห์ที่ผ่านมา พบว่า ขณะมีนี้ประชาชนออกจากบ้านเป็นประจำร้อยละ 47 ในจำนวนนี้ ร้อยละ 94 ให้เหตุผลว่าต้องออกเพราะจำเป็นต้องทำงาน ซื้อของ ทำธุรกรรม ส่วนประชาชนที่อยู่บ้านโดยไม่มีใครมาหา ปฏิบัติตามที่กระทรวงสาธารณสุขแนะนำทำได้ เกือบร้อยละ 42 และร้อยละ 11 แม้อยู่บ้านแต่ก็ยังมีคนมาหาถึงบ้าน ส่วนการป้องกันตัวเองของประชาชนตามมาตรการแนะนำ พบร้อยละ 85 ยังล้างมือทุกครั้ง ร้อยละ 76 ใส่หน้ากากอนามัยทุกครั้ง และร้อยละ 62 รักษาระยะห่างระหว่างบุคคล 1-2 เมตร อย่างไรก็ตาม จากข้อมูลที่พบต่างประเทศทำให้ต้องเพิ่มมาตรการระวังพื้นที่เฉพาะเพิ่ม 3 จุดหลักคือ ชุมชนแออัด แคมป์คนงานก่อสร้างและตลาด เนื่องจากพบมีลักษณะพื้นที่คนอยู่รวมกันหนาแน่นในพื้นที่กำจัด เสี่ยงหากมีคนป่วยจะติดกันเป็นจำนวนมาก ซึ่งต้องเน้นย้ำหากห่างกันไม่ได้เพราะจำกัดเรื่องพื้นที่ ก็ขอให้เข้มเรื่องการสวมหน้ากากอนามัยและล้างมือทุกครั้ง เลี่ยงการเอามือสัมผัสบริเวณหน้าและขอให้แยกของใช้ส่วนตัวไม่ใช้ร่วมกัน เน้นกินอาหารปรุงสุกร้อน กรณีแคมป์คนงานขอให้ผู้ดูแล เว้นการทำกิจกรรมพื้นที่ส่วนกลาง พร้อมจัดจุดล้างมือด้วยน้ำและเจลแอลกออลล์ให้ทั่วถึงเช่นเดียวกับตลาดด้าน นพ.อนุพงศ์ สุจริยากุล นายแพทย์ทรงคุณวุฒิ กรมควบคุมโรค กล่าวว่า แม้สถานการณ์โรคโควิด-19 ของไทยจะดีขึ้นต่อเนื่อง แต่จากข้อมูลที่กรมอนามัยรายงานชี้ว่าบางส่วนการ์ดเริ่มตก เห็นได้จากอัตราการใส่หน้ากากอนามัยของประชาชนที่ล่าสุดอยู่ที่ร้อยละ 76 ทั้งที่ก่อนหน้านี้คนไทยใส่หน้ากากอนามัยมากกว่าร้อยละ 80 ซึ่งต้องขอความร่วมมือประชาชน ยังคงมาตรการป้องกันตนเองอย่างเคร่งครัดต่อไป